बीजिंग:चीन में 64 वर्षीय महिला बच्चे को जन्म देने वाली देश की सबसे उम्रदराज मां बन गई है।आधिकारिक मीडिया रिपोर्ट के अनुसार 64 वर्षीय मां ने जिलन प्रांत के एक अस्पताल में सीजेरियन आपरेशन के जरिए एक लड़के को जन्म दिया है।बच्चे का वजन 3.7 किलोग्राम है।महिला की शिनाख्त उजागर नहीं की गई है।महिला ने आईवीएफ के जरिए गर्भधारण किया था।सोशल मीडिया पर कल एक तस्वीर वायरल हो गई थी जिसमें प्रसव कक्ष में महिला और साथ में बच्चे को हाथ में लिए एक नर्स नजर आ रही है।